**Referat programrådsmøte MENA, 14 nov. 2017,** VU24 Kjemisk institutt.

Til stede:

Lasse Vines

Tor S. Bjørheim

Anja Sjåstad
Ranvei Isaksen
Anna Gartner

Fravær:

Anette Gunnæs / Øystein Prytz

**SAK MENA18/17** – Innkalling
Referat fra møtet 11/10-17 ligger her:
<http://www.mn.uio.no/kjemi/om/organisasjon/rad-og-utvalg/programraad-mena/>

Forslag til vedtak: Innkalling godkjennes

**SAK MENA19/17** - Referatsaker - Utsettelser/redusert studieprogresjon, klagesaker.
To fullmaktssaker gjennomgått.
Se skjermet vedlegg til innkalling i mappen 2017 /»Saker».

**SAK MENA20/17** – Eksterne prosjektoppgaver (diskusjonssak)
Kvalitetssikring av prosjektoppgaver ble diskutert i møtet 11.10.17. SAK MENA13/17.
Hvordan skal studentene søke?

Konklusjon: Søknad til programrådet med prosjektbeskrivelse inkl. antall studiepoeng, faglig vurdering av intern veileder (fast vitenskapelig ansatt).

Det skal lages et utkast til en mal for et fritekstskjema. En intern og en ekstern veileder er påkrevd.

**SAK MENA21/17** – InterAct- (diskusjonssak)

MENA2000: Status og videre arbeid. Anja tar initiativ til en intern diskusjon i NAFUMA, om hvorledes de best kan fordele sine undervisningsressurser.

MENA3000: Programrådet er blitt bedt om å komme med forslag til emnekomite. Konklusjon: Emnekomitéen bør bestå av to kjemikere (Nafuma), to fysikere og en studentrepresentant. Forslag bør legges frem så snart som mulig og arbeidet starte opp vår 2018. Fakultetsskjema om læringsmål emneskjema med Deadline til MN-fakultetet?

MENA5020/MENA9020 Nano Chemistry, oppdatering fra møtet 11.10.17 sak 17/17.
Emnet står som et av tre obligatoriske emner for masterstudentene. Innleveringsfristen for master studieplaner er 1.des 17.
Nafuma gruppen: Hvem kan ta over kurset/skal kurset fortsette H18?

Status: Nafuma har ikke mottatt anmodning fra Kjemisk institutt tross purringer. Gruppen bør i mellomtiden ta en intern runde på hvordan undervisningen i MENA5020 kan/bør videreføres sees i sammenheng med bl.a. MENA2000 (se sak over).

Tiltak: Flere undervisningsressurser bør tildeles for å dekke opp undervisningen. Dette gjelder både for MENA2000, MENA3000 og MENA5020/9020.
En midlertidig undervisningsløsning for faget høst 2018 ble diskutert. Anja kommer tilbake med informasjon i desember. Vi ser an interessen for faget hos masterstudentene ved innlevering av studieplaner med frist 1.des.

Saken tas opp på neste rådsmøte 14/12.2017.

Fellesmøte: Ble diskutert på siste møte. Form og innhold for dette bør bestemmes.

**SAK MENA 22/17** Gjennomgang av krav til Master og innhold på websider.
Websidene for det nye masterprogrammet inneholdt feil. Kravene på det nye masterprogrammet, skal være på linje med det gamle masterprogrammet (10sp kjemi og 10sp fysikk). Webansvarlig på Fakultetet har fått beskjed og feilene er rettet opp.

**SAK MENA23/17** – Eksterne evaluatorer

Egil Bakken har evaluert MENA1001 høst 17. Han har besøkt undervisning og snakket med studentene. Det blir et oppfølgingsmøte for utført evaluering på nyåret.
Neste kurs Egil skal evaluere er MENA2000, som går første gang vår 2019.

**SAK MENA24/17** Møter framover/bruk av vara

Neste møte planlegges 14.12.2017.
Vårens møter fastsettes i januar 2018.

Det er behov for en vara for Anja og Tor på kjemisiden. Henrik Hovde Sønsteby ble forespurt og han har takket ja.

Det er ikke oppnevnt vara for programrådsleder Lasse. Møter hvor han ikke kan stille vil bli avlyst.

**SAK MENA25/17** Oppdatering om informasjonsmøte om valg av fordypningsemner for bachelorstudenter i 3. og 5. semester med postertorg i Kjemikantina fredag 17/11.

Programstudentene Kristin Hubred Nygård og Sindre Rannem Bilden stiller i informasjonsmøtet og forteller om studiet.

**SAK MENA26/17** Eventuelt.

En ekstra referatsak om utsatt innleveringsfrist av masteroppgave ble behandlet. Se skjermet mappe: «Saker».

Programrådsleder
Lasse Vines
 Programkoordinator
 Anna Gartner